கேள்வி: டபிள்யூ. ஜி. ரொக்வூட் - ஆரம்ப வாழ்க்கை குறித்து விரிவாக சொல்லுங்கள்.
பதில்: ரொக்வூட் 1843 மார்ச் 13 இல் பிரித்தானிய இலங்கையின் வடக்கே அளவெட்டியில் சின்னத்தம்பி எலிசா ரொக்வூட் என்பவருக்குப் பிறந்தார். தந்தையார் பட்டிக்கோட்டா குருமடம் பயின்று கிறித்தவராக மதம் மாறியவர். காங்கேசன்துறையிலும், பருத்தித்துறையிலும் சுங்க அதிகாரியாகப் பணியாற்றியவர். யாழ்ப்பாணம் யாழ்ப்பாணம் மத்திய கல்லூரியில் கல்வி பயின்ற வில்லியம் ரொக்வூட் சென்னை சென்று அங்குள்ள மாநிலக் கல்லூரி, சென்னையில் படித்து மெட்ரிக்குலேசன் தேர்வு பெற்றார். பின்னர் 1861 இல் மதராசு மருத்துவக் கல்லூரியில் புலமைப்பரிசில் பெற்று 1866 சூன் மாதத்தில் மருத்துவர் மற்றும் அறுவை மருத்துவராக முதல் வகுப்பில் தேறினார். ரொக்வூட் 1871 இல் யாழ்ப்பாணம் மூளாய்ச் சேர்ந்த சின்னமுதலியார் கதிரவேலுவின் மகள் முத்தம்மாவைத் திருமணம் புரிந்தார். இவர்களுக்கு மருத்துவர் டேவிட் ரொக்வூட் உட்பட நான்கு மகன்களும், நான்கு மகள்களும் இருந்தனர்.